cyanic-selkie/wikianc huggingface dataset:
Dinle (երգ)
Սյուժե
Կլիպի սկզբում Մահսուն Կիրմիզիգյուլը ներս է մտնում աղջիկների հետ հարեմ և Նինա Սկայը նույնպես մտնում է աղջիկների հետ, իսկ հետո Մահսուն Կիրմիզիգյուլը և Նինա Սկայը արագ մտնում են լոգարան ։
Արտաքին հղումներ
Կատեգորիա:2006 սինգլներ
Angels Cry
«Angels Cry», ամերիկացի R&B/Փոփ երգչուհի Մրայա Քերիի և երգիչ Ne-Yo-ի կատարած երգը։ Թողարկվել է որպես «Angels Advocate» ալբոմի երկրորդ սինգլ։
Աղբյուրներ
Երգի պաշտոնական տարբերակը պարունակում է իր մեջ վոկալային հավելում և մտել է «Memoirs of an Imperfect Angel» ալբոմի վերջնական տարբերակի մեջ։ Երգի նոր տարբերակը ներառում է Ne-Yo-ի վոկալը։
2010 թվականի հունվարի 26-ին «Angels Cry (remix)»-ը Ne-Yo-ի մասնակցությամբ պաշտոնապես ավելացվել է Rhythmic, Urban և Urban AC ռադիոկայանների երգացանկերում ։ Նաև ավելացվել է Mainstream Adult Contemporary-ի ռադիոկայանների երգացանկերում փետրվարի սկզբին, և թողարկվել է iTunes Store-ի վաճառքներում 2010 թվականի փետրվարի 23-ին ։ Բացի ԱՄՆ-ից, սինգլը հրատարակվել է Ավստարալիայում, Նոր Զելանդիայում, Ճապոնիայում և Մեծ Բրիտանիայում որպես «Angels Advocate» ալբոմի առաջին սինգլ։
Ծանոթագրություններ
Կատեգորիա:Մրայա Քերիի երգեր
Անգլիացիներ
Անգլիացիներ (անգլ. Englishmen, English people), ազգ, Մեծ Բրիտանիայի հիմնական բնակչությունը։ Ապրում են նաև Իռլանդիայում, անգլիական նախկին դոմինիոններում ու գաղութներում և այլ երկրներում։ Լեզուն անգլերենն է։
16-րդ դարում ստեղծվեց համաանգլիական խոսակցական և գրական լեզուն։ XVII դարում Անգլիական բուրժուական հեղափոխության հաղթանակով հիմնականում ավարտվեց անգլիական ազգի ձևավորումը։ XVII-XIX դարերի գաղութային նվաճումների հետևանքով շատ անգլիացիներ տեղափոխվեցին նոր գրավված երկրները (Հյուսիսային Ամերիկա, Ավստրալիա, Նոր Զելանդիա, Հարավային Աֆրիկա) և խառնվելով բնիկների ու այլ երկրներից եկած վտարանդիների հետ, ստեղծեցին անգլերեն խոսող նոր ազգեր՝ ամերիկացիներ, ավստրալիացիներ, նորզելանդացիներ և այլն։
Անգլիացիների կենցաղում պահպանվել են ավանդական շատ սովորույթներ, զանազան ծիսական արարողություններ։ Բնակարանները երկհարկ են՝ միմյանց հետ ներքին աստիճանասանդուխքներով կապված սենյակների ուղղահայաց դասավորությամբ։ Տարածված է բուխարիկը, օգտագործում են յուրատեսակ ուտեստեղեն, հագուստ և այլն։ Անգլիան մարզական շատ խաղերի (ֆուտբոլ, բասկետբոլ, թենիս և այլն) հայրենիքն է։ Հարուստ է նաև անգլիացիների բանահյուսությունը։
Կատեգորիա:Անգլիացիներ Կատեգորիա:Ազգատեսակներ Կատեգորիա:Մեծ Բրիտանիայի ազգեր
Պապերի Ավինյոնյան գերություն
Պապերի Ավինյոնյան գերություն, ժամանակաշրջան (1309 մարտ - 1377 հունվար, 1367-1370 ընդմիջումով), երբ պապերը հարկադրված տեղափոխվեցին Ֆրանսիայի Ավինյոն քաղաքը։ Ավինյոնյան գերությունը ֆրանսիական թագավորներից պապերի և, առհասարակ, հոգևոր իշխանությունների քաղաքական կախվածության արդյունք էր։
Գերություն
«Գերությունը» սկսվեց 1309 թվականին, երբ Ֆիլիպ 4-րդ-ի ճնշմամբ ֆրանսիական դրածո Կլեմենտ 5-րդ պապը (1305—1314) իր նստավայրը տեղափոխեց Ավինյոն։ «Գերության» ընթացքում պապերը դարձել էին ֆրանսիական թագավորների կամակատարները։
Հոգևոր բարձրաստիճան պաշտոնյաներ հիմնականում նշանակվում էին ֆրանսիացիներ։ «Գերությունը» վերջացավ 1377 թվականին, երբ Գրիգոր XI պապը (1370-1378), օգտվելով հարյուրամյա պատերազմում Ֆրանսիայի անհաջողություններից, պապական աթոռը վերադարձրեց Հռոմ։
Բանակցություններ պապի հետ
Հարևան իսլամադավան պետությունների կողմից Կիլիկիայի հայկական պետության գոյությանը սպառնացող վտանգը Կիլիկյան Հայաստանի գահակալներին հարկադրում էր դիմել Եվրոպայի արքունիքներին և Հռոմի պապերին՝ հուսալով խաչակրաց արշավանքների միջոցով ամրապնդել պետության ռազմական և քաղաքական դիրքերը։
Իրենց հերթին եվրոպական պետությունները աշխատում էին Կիլիկիայի Հայկական թագավորությունն օգտագործել որպես հենարան Արևելքում իրենց նվաճողական ձգտումներն իրականացնելու նպատակով, իսկ կաթոլիկական եկեղեցին, որը այդ ձգտումները սրբագործում էր կրոնական լոզունգներով, փորձում Էր օգտվել Կիլիկյան Հայաստանի միջազգային-քաղաքական դժվարին կացությունից՝ իր իշխանությունն այնտեղ տարածելու համար։
Պապերը խոստանում էին օգնել հայերին սելջուկների և մամլուքների դեմ պայքարում, պայմանով, որ հայերն ընդունեն կաթոլիկություն։
Ետին պլան
1316 թվականին Հովհաննես 22-րդ պապը Կիլիկիայի Հայոց թագավոր Օշինին հասցեագրած նամակում պահանջեց եկեղեցական ժողով հրավիրել և հաստատել Սիսի՝ 1307 թվականի ժողովի որոշումները հայ և կաթոլիկ եկեղեցիների միության (ունիա) վերաբերյալ։ Սակայն, չնայած Օշինի ջանքերին և նույն թվականին Ադանայում գումարված եկեղեցական ժողովի որոշումներին, Կիլիկյան Հայաստանում կաթոլիկական դավանանքը տարածելու փորձն անհաջողության մատնվեց։ 1341 թվականին հայկական պատգամավորությունը, որի մեջ մտնում էին Սիսի կաթողիկե եկեղեցու քարոզիչ Գանիել Թավրիզեցին և ասպետ Թորոս Միքայելենցը, Բենեդիկտ 12-րդ պապին ներկայացրին Լևոն Ե թագավորի և կաթողիկոսի նամակը՝ օգնության խընդրանքով։
Սակայն պապը մերժեց օգնել հայերին, «որոնց դավանանքը հակասում Է կաթոլիկ եկեղեցուն»։ 1342 թվականին Կլեմենտ 6-րդ պապը Լևոն Ե-ին և կաթողիկոս Հակոբին առաքած նամակում առաջարկեց հրավիրել նոր եկեղեցական ժողով և ընդունել կաթոլիկ եկեղեցու առաջնությունը։ 1343 թվականին Կլեմենտ 6-րդ կրկնեց իր պահանջը։ Նույն թվականին Գվիդոն Լուզինյան թագավորի պատգամավորներ՝ վանական Անտուանը և ասպետ Գրեգուարը, Ավինյոնում Կլեմենսա պապից ստանալով հանձնարարական նամակներ ուղղված Ֆրանսիայի թագավոր Ֆիլիպ 6-րդ-ին և Անգլիայի թագավոր Էդուարդ 3-րդին, մեկնեցին Փարիզ և Լոնդոն՝ ռազմական օգնություն հայցելու։ Այդ առաքելությունը նույնպես հաջողություն չունեցավ։
Բանակցությունների վերսկսում
Կիլիկիայի հայկական պետության նոր թագավոր Կոստանդին Գ վերսկսեց բանակցությունները պապության հետ։ 1349 թվականին նրա քարտուղար Կարսիլլին եղավ Ավինյոնում, այցելեց Կլեմենտ 6-րդ պապին, ապա նամակներով մեկնեց Անգլիա, որտեղ և ստացավ խուսափողական պատասխան։ Վերադառնալով Ավինյոն՝ նա պապից հավաստիացում ստացավ, որ խաչակրաց նոր արշավանք դեպի Արևելք, այնուամենայնիվ, տեղի կունենա։ Սակայն Կլեմենտ 6-րդ-ի և նրան հաջորդած պապերի հավաստիացումները չիրականացան։ Կիլիկիայի հայկական պետությունը կործանվեց պապերի ավինյոնյան գերությունից հետո, «մեծ պառակտման» ժամանակ։ Կիլիկիայի հայկական պետության վերջին գահակալը՝ Լևոն Զ Լուսինյանը, եգիպտական գերությունից ազատվելուց հետո, 1382 թվականի վերջին մեկնեց Եվրոպա և չցանկանալով այցելել Հռոմ, ուր գտնվում էր հակաթոռ պապը, Վենետիկից գնաց Ավինյոն։
Կլեմենտ 7-րդ պապը նրան ցույց տվեց հանդիսավոր ընդունելություն և պարգևատրեց «Ոսկյա վարդ» պատվանշանով։ Ավելի ուշ Լևոն Զ նորից եղավ Ավինյոնում։ Սակայն նրա բանակցությունները պապի հետ էական արդյունք չունեցան։
Գրականություն
Կատեգորիա:Պապության պատմություն Կատեգորիա:Ֆրանսիայի պատմություն
Հարբինի սառույցի և ձյան միջազգային փառատոն
Հարբինի սառույցի և ձյան միջազգային փառատոն (չին.՝ 哈尔滨国际冰雪节, փինյին՝ Hā'ěrbīn Guójì Bīngxuě Jié), սառույցի և ձյան ամենամյա միջազգային փառատոն։ Անցկացվում է 1963 թվականից, սակայն հաճախ ընդհատումներով, օրինակ՝ ինչպես եղել է Չինաստանի մշակութային հեղափոխության ժամանակ, մինչև նորից վերականգնվել է 1985 թվականին։
Հարբինը Չինաստանի Հեյլունցզյան պրովինցիայի մայրաքաղաքն է և սառցե ու ձյունե քանդակների պատրաստման կենտրոններից մեկն աշխարհում։ Այն տեղակայված է Հյուսիսարևելյան Չինաստանում, որտեղ առկա է սիբիրյան ձմեռային սառը քամու ուղղակի ազդեցությունը։ Ամռանն օդի միջին ջերմաստիճանը կազմում է +21,2 °C, ձմռանը՝ −16,8 °C։ Ձմռան գիշերներին երբեմն օդի ջերմաստիճանն իջնում է մինչև −38,1 °C։
Պաշտոնապես փառատոնն սկսվումէ հունվարի 5-ին և տևում մեկ ամիս։ Սակայն ցուցադրանմուշները հաճախ բացվում են ավելի շուտ, իսկ եթե եղանակը թույլ է տալիս, մնում են ավելի երկար։ Սառցե քանդակները մշակվում են ինչպես ժամանակակից (օրինակ՝ լազերներ), այնպես էլ ավելի ավանդական գործիքներով (օրինակ՝ սառցի լապտերներ)։ Փառատոնի ժամանակ կազմակերպվող ձմեռային հանգիստը ներառում է լեռնադահուկային սպորտը, լողը Սունգարի գետում։
Հարբինի փառատոնը աշխարհում անցկացվող ձյունի ու սառույցի չորս խոշորագույն փառատոններից մեկն է Ճապոնիայի Սապորո քաղաքում անցկացվող ձյան փառատոնի, Կանադաի Քվեբեկ քաղաքում անցկացվող ձմեռային դիմակահանդեսի ու նորվեգական դահուկային փառատոնի հետ միասին։
2007 թվականի փառատոնում կանադական թեման նվիրված է եղել կանադացի բժիշկ Նորման Բետյունին։ Փառատոնի շրջանակներում ստեղծվել է հետագայում Գինեսի ռեկորդների գրքում գրանցված քանդակ, որ ունեցել է 250 մետր երկարություն և 8,5 մետր բարձրություն ու ստեղծվել է ավելի քան 13000 մ3 ձյունից։ Քանդակը կազմված է եղել երկու մասից՝ «Նիագարայի ջրվեժ» և «Բերինգի նեղուցի հատումը» (վերջինս ներկայացրել է Կանադայի բնիկ ժողովուրդների գաղթը)։
Քանդակների կառուցում
Սունգարի գետից վերցվող սառույցն աղյուսների կտրելու համար օգտագործվում են հատուկ սարքավորումներ ։ Սառույցից քանդակներ պատրաստողներն օգտագործում են հատիչներ, սառցատապարներ ու այլ գործիքներ ։ Նրանցից շատերը պատրաստում են մի քանի քանդակներ և աշխատում են ամբողջ օր ու գիշեր փառատոնի սկսվելուց առաջ։ Ապակու նման թափանցիկ քանդակներ ստանալու նպատալով սառույցի աղյուսներ պատրաստելու համար օգտագործվում է թորած ջուր ։ Օգտագործվում են նաև բամզագույն լույսեր ՝ քանդակները լուսավորելու համար, ինչը հատկապես գեղեցիկ է գիշերը։ Նախորդ տարիներին պատրաստված սառցե քանդակները պատկերել են ճարտարապետական տարբեր ուղղությունների ու ոճերի շենքեր ու հուշարձաններ, կենդանիների, մարդկանց ու առասպելական արարածների ։ Հարբինում անցկացվող փառատոնին այցելում են զբոսաշրջիկներ ամբողջ աշխարհից ։
Արտաքին հղումներ
Կատեգորիա:Փառատոներ Կատեգորիա:Տոներ այբբենական կարգով Կատեգորիա:Չինաստանի տոներ Կատեգորիա:Ձմեռային տոներ
Թինա Կանդելակի
Թինաթին (Թինա) Գիվիի Կանդելակի (თინათინ კანდელაკი, ), ազգությամբ վրացի ռուսաստանաբնակ հեռուստահաղորդավարուհի, լրագրող և պրոդյուսեր։ «Ափոսթոլ մեդիայի» համասեփականատերն է։ 2014-2015 թվականներին ռուսական «Ամենախելացի» հեռուստաշոուի հաղորդավար։
Կենսագրություն
Ծնվել է 1975 թվականի նոյեմբերի 10֊ին Թբիլիսիում։
Հայրը՝ Գիվի Շալվայի Կանդելակին (ծնված 1942 թվականի մայիսի 1֊ին ), Կանդելակի տոհմից է, հունական ծագմամբ վրացական ազնվական տոհմից։ Մասնագիտությամբ տնտեսագետ է, աշխատել է տնօրեն բուսական բազայում, Թբիլիսիում, իսկ մինչ թոշակի անցնելն ապրել է կնոջ հետ Մոսկվայում ։ Թինայի մայրը ՝ Էլվիրա Գեորգիի Կանդելակին (օրիորդական ազգանունն Ալավերդյան)՝ հայուհի է  , աշխատել է բժիշկ֊նարկոլոգ Թբիլիսիում ։
Թինան ավարտել է 68֊րդ միջնակարգ դպրոցը, Թբիլիսիի կենտրոնում զինվորականների երեխաների համար ։
1993 թվականին սովորել է պլաստիկ կոսմետոլոգիա, հետո իր ծանոթ լրագրող Գեորգիա Տարգամաձեի օգնությամբ հայտնվել է Թբիլիսիի պետական համալսարանի ժուռնալիստիկայի ֆակուլտետում։
2008 թվականին ավարտել է Թբիլիսիի պետական համալսարանի միջազգային հարաբերություններ ֆակուլտետը ։
1990֊ական թվականներ
Համագործակցել է «Ռադիո 105» ռադիոալիքի և Վրաստանի հեռուստատեսությունների հետ (Երկրորդ ալիք) ։ Նույն ժամանակահատվածում պահպանել է կապը «Մխեդրիոնի» քրեական հեղինակությունների խմբի հետ, գործելով «օրենքով գող» Ջաբա Իոսելիանի գլխավորությամբ ։
1995 թվականին գնացել է Մոսկվա, որտեղ սկսել է համագործակցել Ստանիսլավ Սադալսկու և Ալեքսանդր Պրյանիկովի հետ տարբեր ռադիոկայաններում և հեռուստաալիքներում՝ «М-Ռադիո», «РДВ» , «Ռադիո Ռոկս» , «Արծաթե անձրև» , «2×2» , «Մուզ-TV» ։ Վարել է «Ժամանակ» հաղորդումը ТВЦ հեռուստաընկերությունում , ինչպես նաև «Аллё, народ!» (Ալեքսանդր Շախմատովի հետ) , «Օյ, մայրիկներ» և «Ես գիտեմ ամեն ինչ» «ТВ-6»֊ում ։
2000֊ական թվականներ
2007 թվականին վարել է միանգամից երկու ծրագիր СТС հեռուստաալիքում՝ «Հարսանեկան իրարանցում» և «СТС֊ը վառում է լավագույն աստղը» երաժշտական մրցույթի առաջին փուլը ։
2008 թվականին եղել է «Անիրական քաղաքականություն» հեռուստածրագրի հաղորդավարը (РЕН ТВ, ՆՏՎ), որը փակվեց 2011 թվականին ։
2009 թվականին ընդունել է հրավերը մասնակցելու «Երկու աստղ» հեռուստանախագծին («Առաջին ալիք»)՝ հանդես գալով նախագծի վարողներից մեկը ։ Եղել է «Ինֆոմանիա» նախագծի պրոդյուսերը СТС հեռուստատեսությամբ 2010 թվականից գլխավորել է նախագծի ամենշաբաթյա ընդհանրացնող թողարկումը ։ Ինչպես նաև 2009 թվականին դարձել է «Ֆորտ Բոյար» հեռուստախաղի հայկական տարբերակի վարողը ։
2010֊ական թվականներ
2010 թվականին եղել է КВН֊ի բարձրագույն առաջնության ժյուրիի անդամ, СТС հեռուստատեսությամբ հեռարձակվող «Կատարյալ տղամարդ» հեռուստաշոուի վարողը, «Առաջին ալիք»֊ի «Մեծ տարբերություն Օդեսայում» կրկնօրինակման փառատոնի ժյուրիի անդամ ։
2012 թվականին դադարեց հեռարձակվել «Ամենախելացին» հեռուստախաղը, որի վարողն ու կազմակերպող ընկերության սեփականատերն էր Թինան ։ 2003 թվականի փետրվարից սկսեց հեռարձակվել այս հեռուստախաղը, որը երկու անգամ դարձավ «ТЭФИ»֊ի հաղթող (2004 թվական, 2009 թվական) ։
Հեռուստախաղի հեռարձակման գործունեության դադարումից հետո Կանդելակին ստացավ «Փարոս» ռադիոկայանի ծրագրային տնօրեն և «Вести FM»֊ի գլխավոր պրոդյուսեր Անատոլի Կուզիչևի առաջարկը շարունակել հեռարձակել ռադիոտարբերակը։ Դրանով հեռուստահաղորդավարուհին ցանկանում էր հաղորդել այն, որ «Ամենախելացին» նախագիծը ունի իրավատեր և այսպիսի հարցերը պետք է որոշի միայն նա։ Խաղի ռադիոտարբերակի հեռարձակման հարցը «Փարոս» ռադիոկայանով առաջ եկավ 2013 թվականի հունվարին ։
Փետրվարի 17֊ից մինչև 2013 թվականի հունիսը (Մարգարիտա Սիմոնյանի հետ) եղել է քաղաքական «Железные леди» թոք շոուի հաղորդավարը НТВ հեռուստատեսությամբ ։
Բիզնես
Թինա Կանդելակին «Ապոստոլ» ընկերության համասեփականատերն է, որն արտադրում է հեռուստատեսային ծրագրեր առաջատար ռուսական ալիքների համար և ապահովում է ամբողջական ցիկլով PR-ծառայություններ։ 2011 թվականի մայիսից նոյեմբեր ամիսներին դարձել է «Вятка-банка»֊ի տնօրենի խորհրդական ։
2012 թվականի հունվարի 29֊ին Թինան թողարկեց քաղաքական հաղորդում Դիմա Կամակաձեի հետ («Թռիչք Կամակաձեի հետ») և հանդիսանում է հաղորդման պրոդյուսերը ։
2012 թվականի մարտին Թինա Կանդելակին պայմանագիր կնքեց Oriflame ընկերության հետ, որի համաձայն նա պարտավորվում էր 2 տարի ներկայացնել Oriflame֊ի ապրանքները Ռուսաստանում և ԱՊՀ երկրներում, ինչպես նաև մասնակցել ընկերության բոլոր միջոցառումներին։ Կանդելակիի հոնորարը կազմում է 2 մլն․ դոլլար ։
Քաղաքական և հասարակական ակտիվություն
2007 թվականի նոյեմբերին, Կանդելակին բացասաբար խոսեց Վրաստանի նախագահ Միխեիլ Սաակաշվիլիի գործունեության մասին․ «Մարդը, ով համարվում էր ժողովրդավարության խոսափողը Վրաստանում, պարզվեց, որ միջնադարյան բռնակալ է»։ Նա կոչ է արել ամբողջ աշխարհի վրացիներին ուշադրություն դարձնել Թբիլիսիում տեղի ունեցող իրադարձություններին, կապված ընդդիմության ցույցերը ցրելու հետ և կանգնեցնել Սահակաշվիլիին ։
2009 թվականի հոկտեմբերից ՌԴ նախագահ Դմիտրի Մեդվեդևի հրավերով Թինան դարձել է Ռուսաստանի Դաշնության Հանրային պալատի անդամ ։ ՌԴ Հանրային պալատի շրջանակներում Թինան կազմակերպել և իրականացրել է մի շարք քննարկումներ «Ինտերնետը, որպես հասարակության խոցելի կողմը գտնելու գործիք» և «Ինչպես է փոխվում Ռուսաստանի կրթական համակարգը «ժողովրդագրական փոսի» պատճառով»։
2010 թվականին մասնակցել է Պետերբուրգի տնտեսական ֆորումի կազմակերպած մի քանի սեսիաների։ 2011 թվականին եղել է պետական կրթական չափորոշչի համար ձևավորված Կրթության նախարարության խմբի անդամ ։
2011 թվականի օգոստոսի 26֊ին Թինա Կանդելակին կազմակերպել և հավաքել է առաջին Ազգային կրթական ֆորումը «Բալչուգ» հյուրանոցում և ներկայացրել է «Խելացի դպրոց» նախագծի պատվիրակներին։
Վերաբերմունք ընտրությունների ժամանակ կատարվող ընտրակեղծիքների դեմ
2011 թվականի դեկտեմբերի 10֊ին տեղի է ունեցել ցույց Բոլոտնայա հրապարակում, որտեղ ներկա էր նաև Թինա Կանդելակին, ով քվեարկելով «Միացյալ Ռուսաստան» կուսակցության օգտին՝ եկել էր այդտեղ, որպեսզի ստեղծեր սեփական կարծիք բողոքի ակցիայի մասնակիցների մոտ ։ Այդ օրը գրող Վիկտոր Շենդերովիչը տեղեկացրեց այն մասին, որ դեկտեմբերի 8֊ին ժամը 19։00֊ին նախագահի աշխատակազմի առաջին պետի տեղակալ Վլադիսլավ Սուրկովը ունեցավ հանդիպում Սերգեյ Կուրղինյանի, Մաքսիմ Շևչենկոյի, Ալեքսեյ Պուշկինովի, Սերգեյ Դորենկոյի, Լեոնիդ Ռադզիխավսկու, Սերգեյ Մինաևի և Թինա Կանդելակիի հետ։ Թեմաներն էին [[Протесты против фальсификации выборов в России (2011֊2012 թվականներ)|հասարակական ներկայացումներ դումայի ընտրությունների կեղծման դեմ ։
Նույն օրը այդ հանդիպման մասին տեղեկացրեց Քսենյա Սոբչակը, ինչի համար պատճառ հանդիսացավ Կանդելակիի՝ Բոլոտնայա հրապարակում հայտնվելը։ Սոբչակը հաղորդավարուհուն անվանեց «ճահճային մարդագայլ» և «վարչակազմի տրոյական ձի»՝ ամփոփելով․ «Նա գնում է ցույցի, քանի որ երկու օր առաջ համաձայնվել է վարչակազմի հետ։ Ծիծաղելի է» ։
НТВ հեռուստատեսությամբ «Բողոքի անատոմիա» (Анатомия протеста) վավերագրական ժապավենի եթեր հեռարձակվելուց հետո հեղինակները, որոնց ապացուցել էն, որ Ռուսաստանի ընդդիմության ղեկավար Գիվի Թարգամաձեի գործողություններով, Սոբչակը պահանջում է նկարել մի առանձին ֆիլմաշար Կանդելակիի և վրացական այդ հարաբերությունների մասին ։
Ըստ Վրաստանի ազգային անվտանգության նախարարության «Բուկիոտի» հիմնադիր, «Ալֆա» հակաահաբեկչական բաժնի զորքերի գնդապետ Կոտե Շավիշվիլիի , ռուսական ընդդիմության , ինչպես նաև վրացական և ռուսական մի շարք հրապարակումների, Տարգամաձեն չկարողացավ կատարել ինքնուրույն դեր ռուսական բողոքի ցույցերի կազմակերպման մեջ, այնպես ինչպես ներգրավված էր Թինան, որպես վարձու հասարակական գործիչների դիմակավորումը ֆինանսավորման ուղիների ընդդիմության համար, կապված սեփականարեր Անդրեյ Բորոդինի հետ։
Վրացական ընտրություններ (2012 թվական)
«Վրացական երազանք» դաշինքի հաղթանակից հետո լուրեր առաջացան Կանդելակիի՝ պատմական հայրենիք վերադառնալու մասին, փոխվարչապետի և հանրային հաղորդակցման կապի նախարարի պաշտոնով ։
Մրցանակներ և ձեռքբերումներ
Չեչենական հանրապետության վաստակավոր լրագրող (2013 թվականի ապրիլի 18) ։
Արտաքին հղումներ
Կատեգորիա:Հայկական ծագմամբ ռուսներ Կատեգորիա:Ռուսներ հունական սերմամբ Կատեգորիա:Ռուսներ վրացական ծագմամբ Կատեգորիա:Թբիլիսի քաղաքում ծնվածներ Կատեգորիա:Ռուս հեռուստաանձինք Կատեգորիա:Ռուս հաղորդավարներ Կատեգորիա:Վրացիներ հայկական ծագմամբ Կատեգորիա:Վրացիներ հունական սերմամբ Կատեգորիա:Ռուսաստանի Դաշնության Հասարակական պալատի անդամներ Կատեգորիա:Ռուսաստանի պետական հումանիտար համալսարանի շրջանավարտներ Կատեգորիա:Անձինք Թբիլիսիից Կատեգորիա:Վրացի լրագրողներ Կատեգորիա:Ռուս դերասանուհիներ Կատեգորիա:Ռուս լրագրողներ Կատեգորիա:Վրացի պրոդյուսերներ Կատեգորիա:Վրացի հասարակական գործիչներ Կատեգորիա:Ռուս հեռուստատեսային դերասանուհիներ
Պոնսեն (կանտոն)
Պոնսեն (Poncin), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Նանտյուա օկրուգի մեջ։ Համաձայն 1999 թվականի մարդահամարի կանտոնի բնակչությունը 6041 մարդ էր։ Կանտոնի համարը 124 է։ Կանտոնում կա 9 կոմունա։
Արտաքին հղումներ
Կատեգորիա:Ֆրանսիայի կանտոններ Կատեգորիա:Էն դեպարտամենտի կանտոններ
Բլիզնյուկի
Բլիզնյուկի (Близнюки), քաղաքատիպ ավան Ուկրաինայի Խարկովի մարզի Բլիզնյուկովի շրջանում։ Հիմնադրվել է 1957 թվականին։
2001 թվականի տվյալներով Բլիզնյուկի քաղաքատիպ ավանում բնակվում էր 4 939 մարդ։ Բնակավայրը զբաղեցնում է 3,8 կմ² տարածք։ Բնակչության խտությունը կազմում էր 1299,74 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բլիզնյուկովի շրջանի բնակավայրեր Կատեգորիա:Ուկրաինայի քաղաքատիպ ավաններ Կատեգորիա:1957 թվականին հիմնադրված բնակավայրեր
Ռիմանյան մակերևույթ
Ռիմանյան մակերևույթ, ֆունկցիաների տեսության հիմնական գաղափարներից․ մուծել է Բեռնարդ Ռիմանը։
Վերացական ռիմանյան մակերևույթը մեկ (կոմպլեքս) չափողականության կոմպլեքս անալիտիկ բազմաձևություն է։ Ամեն մի վերացական ռիմանյան մակերևույթը կարելի է դիտարկել որպես մասնավոր (կոնկրետ) ռիմանյան մակերևույթ, այսինքն՝ М (իրական) երկչափ տոպոլոգիական բազմաձևություն {(Ս, Փ)} ատլասով և F։M—>C արտապատկերումով, որոնց համար FOcФ-¹-ը հաստատունից տարբեր մերոմորֆ ֆունկցիա է բոլոր ф լոկալ պարամետրերի համար։
Տրված ատլասի հետ համաձայնեցված լոկալ պարամետրերի պատշաճ ընտրության դեպքում այսպիսի արտապատկերման գոյությունը հնարավոր է դարձնում ռիմանյան մակերևույթի երկրաչափական նկարագրությունը, այն է՝ С կոմպլեքս հարթության վրա փռված բազմաթերթ մի մակերևույթ, որի կետերի շրջակայքերը կամ հարթ, կամ K-շերտանի (K > 1) շրջաններ են, ընդ որում մակերևույթը կարող է ծածկվել նշված շրջակայքերի հաշվելի ընտանիքով։
Դասական իմաստով, անալիտիկ ֆունկցիայի ռիմանյան մակերևույթը կազմված է նրա ճյուղերի քանակով, հարթ տիրույթներից, որոնք պատշաճ կերպով ընտրված ճեղքերի եզրերով միացված են իրար։
Կատեգորիա:Մակերևույթներ Կատեգորիա:Կոմպլեքս անալիզ
Գիսանդո (Ավիլա)
Արտաքին հղումներ
Կատեգորիա:Իսպանիայի քաղաքներ
Աստերոիդների ցանկ (133001-133100)
|}
Աստերոիդների ցանկ (132901-133000) * Աստերոիդների ցանկ * Աստերոիդների ցանկ (133101-133200)
Կրասնի Օկտյաբր (գյուղ, Լիպեցկի շրջան)
Կրասնի Օկտյաբր (Красный Октябрь), գյուղ Ռուսաստանի Լիպեցկի մարզի Լիպեցկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1923 թվականին հիմնադրված բնակավայրեր Կատեգորիա:Ռուսաստանի Լիպեցկի մարզի Լիպեցկի շրջանի բնակավայրեր
Անտրոպ (Կոնդոմայի վտակ)
Անտրոպ  (Антроп), գետ Ռուսաստանում, հոսում է Կեմերովսկի շրջանում։ Գետի երկարությունը 130 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոնդոմա գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ֆունչոզա
Ֆունչոզա (դունգ․՝ 粉條子 ֆինտյոզի II-I-II, 粉條兒 ֆինտյոր II-I}},, կենցաղային անվանումներից են՝ «ապակե, օսլայե, չինական լապշա»), կերակուր չինական, կորեական, ճապոնական և ասիական այլ խոհանոցներում, որը պատրաստվում է չոր լապշայից (այսպես կոչված՝ ապակե լապշա) համեմունքներով, մարինացված պղպեղով և ջուսայով, գազարով, բողկով, սոխով և այլ բանջարեղեններով։ Մատուցվում է տաք և սառը վիճակում։ Կարող է մատուցվել նաև սնկով կամ մսով (ինչը բնորոշ է կորեական ջապչե խորտիկին)։
Ապակե լապշա
Ապակե լապշան սովորաբար ստանում են մունգ հատիկների օսլայից։ Հազվադեպ օգտագործվում է  կարտոֆիլի, մանիոկի, կաննայի, յամսի օսլա։ Ժամանակակից արտադրությունում բակլայի օսլան կարող է փոխարինվել ավելի էժանագին եգիպտացորենի օսլայով։
Որպես կանոն, ապակե լապշան ունի կլոր կտրվածք, տրամագիծը տարբեր է։ Վաճառվում է չոր տեսքով։ Օգտագործվում է  ապուրների, աղցանների, տապակած ուտեստների մեջ։ «Ապակե լապշա» անվանումն ստացել է կիսաթափանցիկ  տեսքի համար, որը ձեռք է բերում եփվելուց հետո։
Ապակե լապշան երբեմն անվանում են նաև բրնձային (օրինակ՝ Ռուսաստանում)։ Ի տարբերություն բրնձային լապշայի, որն արտադրվում է բրնձի ալյուրից և եփվելուց հետո դառնում է սպիտակ ու համարյա չի տարբերվում սպագետտիից, օսլայե լապշան դառնում է կիսաթափանցիկ, բայց  պակաս դիմացկուն է ջերմային մշակման նկատմամբ։ Հենց այդպիսի խառնուրդով է պատրաստվում «Ֆունչոզա» աղցանը, երբ այն չի դառնում խյուս, այլ թելիկները պահպանում են իրենց առաձգականությունը  և բնորոշ համային հատկանիշները։
Արտադրության ժամանակ կատարված կեղծումներ
2004 թվականին չինական վերահսկող մարմինները պարզել են, որ Յանտայ քաղաքում ապակե լապշայի որոշ անբարեխիղճ արտադրողներ որպես հիմնական հումք օգտագործել են եգիպտացորենի օսլա (համեմատաբար էժան հումք մունգի համեմատ) արճիճի հիմքով սպիտակեցնող նյութի ավելացմամբ ։
2010 թվականին Չեխիայի գյուղական տնտեսության և պարենավորման որակի կառավարական տեսչությունն արգելել է Չինաստանից  ապակե լապշայի ներմուծումը ալյումինի պարունակության ավելցուկի պատճառով։ Ինչպես ցույց են տվել լաբորատոր փորձաքննությունները, լապշան պարունակել է 142 մգ/կգ ալյումին այն դեպքում, երբ առավելագույն թույլատրելի չափը 10 մգ/կգ է ։
Ծանոթագրություններ
Կատեգորիա:Կորեական խոհանոց Կատեգորիա:Արիշտա Կատեգորիա:Ֆիլիպինական խոհանոց
Կրասնյանկա (գյուղ, Տիվրովի շրջան)
Կրասնյանկա (Краснянка), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1654 թվականին։
2001 թվականի տվյալներով Կրասնյանկա գյուղում բնակվում էր 276 մարդ։ Բնակավայրը զբաղեցնում է 0,1 կմ² տարածք։ Բնակչության խտությունը կազմում էր 2760 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տիվրովի շրջանի բնակավայրեր Կատեգորիա:Ուկրաինայի գյուղեր Կատեգորիա:1654 թվականին հիմնադրված բնակավայրեր
Շափակլի
Շափակլի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։ Գտնվում էր Քաղիրդ գետի աջ ափին, Ֆարկին գյուղաքաղաքից 14-15 կմ հյուսիս ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Հանգիստ հանգրվան (վեպ)
Սյուժե
Էրինը փախչում է իր վրա բռնություն կիրառող, հարբեցող ամուսնուց՝ Քևինից, վերցնում է այլ ինքնություն և փոխում է իր անունը Քեթի անունով։ Նա ժամանում է Սաութփորթ, Հյուսիսային Կառոլինա։ Գտնելով աշխատանք ծովամթերքի ռեստորանում՝ նա ընկերանում է իր հարևանի՝ Ջոյի հետ, և ծանոթանում է քաղաքի ընդհանուր խանութի սեփաանատիրոջ՝ Ալեքսի հետ։
Քեթիին հետաքրքրվում է Ալեքսով, ով երկու երեխաներ ունեցող այրի տղամարդ է։ Ալեքսի և Քեթիի հարաբերությունները սկսում են կրել ռոմանտիկ բնույթ, որը խրախուսվում է Ջոյի կողմից։ Ալեքսի նախկին աշխատաքը սովորեցրել է նրան ճանաչել բռնության ենթարկված զոհի նշանները։ Քեթին պատմում է Ալեքսին իր անցյալի մասին, ով ցանկանում է իմանալ, թե նա ինչու չի դիմել ոստիականություն օգնության համար։ Քեթին բացատրում է, որ Քևինն ինքը ոստիկանության խուզարկու է:Քեթին փախչել է ամուսնու վիրավորանքներից, քանի որ ինքը գիտեր, որ նա կսպաներ իրեն, եթե իմանար նրա տեղը։ Նրա մահացած ինքությունը հիմնված է հարևանուհու մահացած դստեր վրա, ով նման էր իրեն։
Ալեքսին տրվել է մի փակ նամակ իր մահացած կնոջից՝ Քարլիից։ Իրենց վնասվածքներից ապաքիվելուց հետո, Ալեքս և Քեթին տեղադրում են չրկիզվող ահարանը այրված տան մոխիրների մեջ։ Նա տալիս է Քեթիին փակ նամակը, որպեսզի նա կարդա։ Նա գնում է տուն նամակը կարդալու և ցնցվում է տեսնելով, որ Ջոյի տունը այնպիսի տեսք ուներ, կարծես թե ոչ ոք երբևէ չէր ապրել այդտեղ։ Զարմացած, նա սկսում է մտածել, որ Ջոն եղել է իր երևակայության արդյուքը։ Նամակը կարդալուց հետո, Քեթին գիտակցում ՝, որ այն գրված է Աեքսի մահացած կնոջ՝ Քարլի Ջոյի կողմից, ում ընկերներն անվանում էին «Ջո»:Քեթին գիտակցում է, որ իր ընկեր Ջոն իրականում Քարլիի ոգին էր։ Նամակում Քարլի Ջոն խնդրում է Քեթիին հոգ տանել Ալեքսի և երեխաների մասին։ Նամակը կարդալուց հետո Քեթին տեսնում է լույս իր հարևանի տանը և Ջոն կանգնած պատուհանի մոտ հրաժեշտ է տալիս։ Հաջորդ անգամ երբ նա հայացք է գցեմ Ջոյի տանը, այն մութ է և նորինց վերադարձել է այն տեսքին, որ ոչ ոք չի ապրել այդ տանը տարիներ շարունակ։
Էկրանավորում
Հանգիստ հանգրվան վեպի հիման վրա նկարահանել է Հանգիստ հանգրվան ֆիլմը 2013 թվականին։ Ֆիլմի ռեժիսորն էր Լասե Հալսթրոումը։ Գլխավոր դերերը մարմնավորում են Ջոշ Դյուամելը Ալեքսի դերում, Ջուլիաննա Հաֆը Քեթիի դերում, Կոբի Սմոլդերսը, Դևիդ Լայոնսը Քևինի դերում և Կոբի Սմոլդերսը Ջոյի դերում :
Արտաքին հղումներ
Կատեգորիա:Վեպեր այբբենական կարգով Կատեգորիա:Էկրանավորված ամերիկյան վեպեր
Կցագիր
Կցագիրը ( - կապ), նշան է, օգտագործվող աշխարհի տարբեր այբուբեններում, որը ստացվում է երկու կամ ավելի տառերի միացությունից, օրինակ՝ դանիերենում, իսլանդերենում, նորվեգերենում, օսերենում՝ æ-ն, գերմաներենում՝ ß-ն, հայերենում՝ ﬖ, և, ﬓ ։
Կցագրում երկու տառերը կապող մասնիկը կոչվում է կեռչան (Gadzook կամ Quaint)։
Պատմություն
Կցագիրը լայնորեն սկսեց կիրառվել միջնադարում, գրելու արագացման և տեղ տնտեսելու համար։ Ներկայումս կցագրեր կարելի գտնել միայն պատմական աղբյուրներում, կամ այն լեզուներում, որտեղ կցագրերը առանձին տառի կարգավիճակ ունեն (ֆրանսերենում, նորվեգերենում, հոլանդերենում ևն)։ Արաբական այբուբենում օգտագործվում է Լամ Ալիֆ կցագիրը։ Չինարենում որպես կցագիր է օգտագործվում բառակապակցությունը՝ ներկայացված մեկ հիերոգլիֆում։ Եթե կցագիրն օգտագործվում է երկար ժամանակ, նրա էվոլյուցիան շարունակվում է։ Մասամբ, հնարավոր է կցագրի առանձին հատուկ սիմվոլի վերածումը։ Օրինակ «@» նշանը, որը ըստ վարկածներից մեկի, առաջացել է անգլիերեն «at» նախդիրից։
Լատիներեն այբուբենում ընդունված է 9 ստանդարտ կցագիր՝ ae, AE, oe, OE, fi, fl, ff, ffi, ffl, որոնցից առաջին 6-ն են մտնում ստանդարտ լատինական կոդավորման կազմի մեջ։ Սակայն շեղ ու ձեռագրային տարբերակներում կարող են կիրառվել նաև as, ct, st և այլ գրույթներից կազմված կցագրեր։ Կցագրեր են կիրառվում նաև ae, AE, oe, OE երկբարբառները ցուցադրելիս։ Ժամանակակից ռուսերենում կցագրեր չեն կիրառվում ։
Կցագիրը հայոց լեզվում
Կցագրերը հայերենում լայնորեն կիրառվել են մինչ գրատպության շրջանի գալը։ Կցագրվում էին ոչ միայն երկու, այլ ավելի տառերը, ընդհուպ մինչև ամբողջական բառեր։ Մետաղական տպագրության շրջանում կցագրերը իրենց տեղը սկսում են զիջել։ Կցագրերը նաև համարվել են ոչ հատուկ գրոտեսկային տառատեսակներին, որոնք ստեղծվեցին ու լայն սկսեցին կիրառվել 18-րդ դարից սկսած։
և կցագիրը Խորհրդային Միության բարեփոխումներից հետո ստացավ առանձին տառի կարգավիճակ, որը դարձավ միակը, որ չունի մեծատառ։ Այն Յունիկոդում ներկայացված է U+0587 կոդով ։ Յունիկոդում ներկայացված են նաև հայկական ﬖ և ﬓ կցագրերը։ Կոդերն են համապատասխանաբար՝ 	U+FB16 և U+FB13 : Կցագրերի թիվը ժամանակի ընթացքում աճել է՝ յունիկոդի ավելի լայն կիրառմանը զուգընթաց։ 2020-ականների սկզբի դրությամբ տարբեր տառատեսակնում կարելի հանդիպել հետևյալ կցագրերը՝ Ե+Վ, Թ+Յ, Մ+Ծ, Մ+Ն, Մ+ն, մ+կ, մ+ն, մ+ե, մ+ի, մ+խ, զ+յ, լ+յ, կ+յ, պ+յ, վ+ն, վ+յ, ճ+ն։
Ծանոթագրություններ
Կատեգորիա:Կցագրեր Կատեգորիա:Հնագրություն
Ֆուտբոլը Բուլղարիայում
Ֆուտբոլը (футбол, futbol) Բուլղարիայում ամենահայտնի սպորտաձևն է։ Բուլղարիայում գոյություն ունի ֆուտբոլային ակումբների բազմաշերտ համակարգ։ Առաջնությունները անցկացվում են Բուլղարիայի ֆուբոլային միության, Բուլղարական պրոֆեսիոնալ ֆուտբոլի լիգայի և Բուլղարական սիրողական ֆուտբոլային լիգայի հովանու ներքո։ Երկրի չեմպիոնը Չեմպիոնների Լիգայում խաղալու իրավունք է ստանում, արծաթե և բրոնզե մրցանակակիրները Բուլղարիայի գավաթի հաղթողի հետ մասնակցում են Եվրոպայի Լիգայի խաղարակությանը  ։
Ֆելիքս Խաչատրյան
Ֆելիքս Խաչատրյան, հայ հաղորդավար, ռեփեր։
Կենսագրություն
Ֆելիքս Խաչատրյանը ծնվել է 1978 թվականի սեպտեմբերի 7-ին, Երևանում։ Սովորել է Երևանի թիվ 33, ապա` 178 միջնակարգ դպրոցներում։ 1995 թվականին ավարտել է Երևանի թիվ 68 միջնակարգ դպրոցը։ 1990-1995 թվականներին սովորել, ապա աշխատել է Երևանի «Մետրո» թատրոնում։ Աշխատել է նաև Երևանի Էդգար Էլբակյանի անվան արտիստական թատրոնում։ 1995-1999 թվականներն սովորել է Երևանի թատրոնի և կինոյի պետական ինստիտուտում, 1996 թվականից` Հայաստանի Երգի պետական թատրոնում։ Ուսանողական տարիներին երգել է, հանդես եկել որպես հանդիսավար։ 2001-2009 թվականներին աշխատել է Հայաստանի հանրային և Նոր ալիք հեռուստաընկերություններում, Սիգմա TV ընկերությունում` որպես հաղորդավար։ Վարել է բազմաթիվ հաղորդումներ, հեռուստանախագծեր` «Օտար խաղեր», «Թեժ տասնյակ», «Երկու աստղ» և այլն։ 2008 թվականից աշխատել է «Արմենիա» հեռուստաընկերությունում, որտեղ եղել է մի շարք նախագծերի և հաղորդումների հաղորդավարը` «Ֆորտ Բոյարդ», «Բարի լույս, հայեր» և այլն։ 2010 թվականին հիմնադրել է «3.33» հիպ-հոպ խումբը և ծավալել երաժշտական գործունեություն ։ 2011թ. թողարկել է առաջին՝ «Խաչբառ» ալբոմը։ 2017-2018 թվականներին Հայաստանի հանրային հեռուստաընկերությամբ վարել է «Սիրո բանաձև» հաղորդումը։
Ֆուտբոլը Բուլղարիայում
Բուլղարիայի գավաթ
Բուլղարիայի գավաթ, բուլղարական ֆուտբոլային տիտղոս։ Գավաթի խաղարկությանը կարող են մասնակցել Բուլղարիայի տարածքում պաշտոնապես գրանցված յուրաքանչյուր ֆուտբոլային ակումբ ։
Ֆելիքս Խաչատրյան
Անձնական կյանք
Ֆելիքս Խաչատրյանն ամուսնացած է նկարչուհի, բեմանկարչուհի Գոհար Պարույրյանի հետ ։ 2018 թվականի մայիսի 12-ին ծնվել է Ֆելիքս Խաչատրյանի և Գոհար Պարույրյանի որդին ։
Ֆուտբոլը Բուլղարիայում
Բուլղարիայի գավաթ
Բուլղարիայի գավաթը առաջին անգամ անցկացվել է 1981 թվականին՝ Բուլղարիայի հիմնադրման 1300-ամյակի պատվին։ 1983 թվականին առաջնությունը ստացել է պաշտոնական կարգավիճակ, որի հաղթողը ստանում է «Ազգային գավաթակիրի» կոչում և իրավունք ստանում Բուլղարիան ներկայացնել Գավաթների գավաթում։ Մինչև 1990 թվականը պաշտոնական անվանումը եղել է «Բուլղարիայի ազգային հանրապետության գավաթ»։
Գրականություն
Կատեգորիա:Ֆուտբոլը Բուլղարիայում
Ֆելիքս Խաչատրյան
Արտաքին հղումներ
Կատեգորիա:Հայ հաղորդավարներ Կատեգորիա:Հայ ռեփերներ Կատեգորիա:Երևանի թատրոնի և կինոյի պետական ինստիտուտի շրջանավարտներ
Բալիմուն ամրոց
Բալիմուն ամրոց, ազգային հուշարձան, որը գտնվում է Իռլանդիա յի Կառլոու մարզ ի հյուսիս-արևելքում։ Ամրոցը կառուցվել է 1290-1310 թվականներին։
Հուշարձանը բաց է հանրության համար։ Գտնվում է անմխիթար վիճակում, ավերակների մեջ է։
Նկարագրություն
Ունի քառակուսի հրապարակ մոտ 24 մետր յուրաքանչյուր կողմի վրա 6,1 մետր գրանիտե պատեր, որոնք 2,4 մետր լայնություն ունեն հենակետից։ Ամրոցի ներսը բաց է, բայց ցույց են տալիս՝ որտեղ են եղել դռները և բուխարիները։ Հյուսիսային կուղմում 2 մեծ բուխարիները մեծ սրահի մի մասն են կազմել։ Արևմտյան կողմն ունի կամարաձև դարպաս։
Այցելուները կարող են ուսումնասիրել ամրոցի պատերը ներքևից։
Պատմություն
Ենթադրվում է, որ Բալիմուն ամրոցը կառուցվել է 13-րդ դառում կամ 14-րդ դարի սկզբում։ Սկզբնաղբյուրները մեծ մասը կորել է, բայց ենթադրվում է, որ այն կառուցվել է Բիգոդ ընտանիքի կամ Քերյու ընտանիքի կողմից, որը հողատարածքը ձեռք է բերել Բիգոդսներից։ Ուշ 1800-ականներին, ամրոցը գտնվել է Վեքսֆորդից եկած Մայքլ Շելիի կողմից, որն ուներ մի շարք տեղական բիզնեսներ ։
Ծանոթագրություններ
Կատեգորիա:Իռլանդիայի ամրոցներ
Միներալ (խումբ)
Միներալ - հայկական ռոք-խումբ է, կազմավորվել է 1989 թվականին Ջերմուկում, 1998 թվականին տեղափոխվել է Երևան։ Խմբի անդամ Ավո Ավետիսյանի անժամանակ մահվանից հետո, Միներալ խումբը մի քանի տարվա դադարից հետո, հետագայում նորից վերսկսեց իր գործունեությունը։ 1992 թվականին արցախյան պատերազմի տարիներին, Լաչինի գրավումից անմիջապես հետո, համերգներով հանդես են եկել Արցախում։ 2002 թ. խումբը ստեղծել է ստուդիա։ 2007-ին խումբը թողարկեց «The Donkey», իսկ 2008-ին «Satisfaction» ալբոմները։ 2009 թվականի նոյեմբերի 24-ին Երևանի Սունդուկյանի անվան թատրոնում տեղի ունեցավ խմբի 20-ամյակին նվիրված հոբելյանական համերգը։
Արտաքին հղումներ
Կատեգորիա:Հայկական ռոք խմբեր Կատեգորիա:Անաղբյուր և լրացուցիչ աղբյուրների կարիք ունեցող հոդվածներ
Իզմիրլյան բժշկական կենտրոն
Իզմիրլյան բժշկական կենտրոն, Երևանում տեղակայված բժշկական կենտրոն և հետազոտական հիմնադրամ։ Բացվել է 1986 թվականին։ Գտնվում է Երևանի Քանաքեռ-Զեյթուն վարչական շրջանում և գործում է Մայր Աթոռ Սուրբ Էջմիածնի հսկողության ներքո ։ Բժշկական կենտրոնում գործում է Սուրբ Ներսես Մեծ գիտաբժշկական կենտրոնը։
Պատմություն
Իզմիրլյան բժշկական կենտրոն-ինստիտուտը բացվել է 1986 թվականին Պրոկտոլոգիայի գիտահետազոտական ինստիտուտի հիմքի վրա և հանդիսանում է «Սուրբ Ներսես Մեծ» գիտակրթական և ուսումնական կենտրոնի և ՀՀ Առողջապահության նախարարության Լ. Նազարովի անվան Պրոկտոլոգիայի գիտահետազոտական ինստիտուտի իրավահաջորդը։ 1998-2000 թվականներին ինստիտուտը սեփականաշնորհվել է Հայկական բարեգործական ընդհանուր միության կողմից, 2001 թվականին նվիրաբերվել է Մայր Աթոռ Սուրբ Էջմիածնին, 2002 թվականին վերանվանվել է «Սուրբ Ներսես Մեծ» գիտաբժշկական կենտրոն՝ ի պատիվ Հայ Առաքելական եկեղեցու սուրբ Ներսես Ա Մեծի։
2013 թվականին Իզմիրլյան հիմնադրամի և տիկին Լուիզ Մանուկյան Սիմոնի համագործակցությամբ իրականցվել է 12 միլիոն ԱՄՆ դոլարի ծրագիր, որի արդյունքում հիմնանորոգվել է հիվանդանոցը և կառուցվել նոր մասնաշենք։ Ինստիտուտը վերաբացվել է որպես Իզմիրլյան բժշկական կենտրոն՝ Սուրբ Ներսես Մեծ գիտաբժշկական կենտրոն ։
Իզմիրլյան բժշկական կենտրոնը բազմապրոֆիլ հիվանդանոց է, որտեղ տարեկան կատարվում է շուրջ 8000-ից ավելի վիրահատական միջամտություն, ախտորոշիչ և լաբորատոր տարբերակներով հետազոտվում է շուրջ 15000 մարդ։ Բժշկական կենտրոնը հանդիսանում է Երևանի Մխիթար Հերացու անվան պետական բժշկական համալսարանի, Ազգային առողջապահության ինստիտուտի և N-1 բժշկական բազային քոլեջի գիտաուսումնական բազա ։
Բոգդանովկա (գյուղ, Բլիզնյուկովի շրջան)
Բոգդանովկա (Богданівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1850 թվականին։
2001 թվականի տվյալներով Բոգդանովկա գյուղում բնակվում էր 145 մարդ։ Բնակավայրը զբաղեցնում է 0,32 կմ² տարածք։ Բնակչության խտությունը կազմում էր 453,13 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բլիզնյուկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1850 թվականին հիմնադրված բնակավայրեր
Բիկովո (գյուղ, Կրասնյանսկոե գյուղական բնակավայր)
Բիկովո (Быково), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմել է 5 մարդ։
(2794) Կուլիկ
(2794) Կուլիկ (Kulik), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 8-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,444981 ա. մ., առավելագույնը մոտենում է 1,9152 ա. մ. հեռավորության վրա և հեռանում 2,9747 ա. մ. ։ Արեգակի շուրջ մեկ ամբողջական պտույտ է կատարում 1396,41 երկրային օրվա ընթացքում, իր ուղեծրով շարժվելով միջինում 0,257805 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,49° անկյուն։
Բիկովո (գյուղ, Կրասնյանսկոե գյուղական բնակավայր)
Պատմություն
Հայրենական մեծ պատերազմի ժամանակ՝ 1941 թվականի հոկտեմբերին, գյուղը գրավել են նացիստական զորքերը, ազատագրվել է 1943 թվականի մարտին ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
(2794) Կուլիկ
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Թոքավորներ
Թոքավորներ, փափկամորթների տիպի փորոտանիների ենթադաս։ Ունեն լավ զարգացած, պարուրաձև խեցի, կափարիչը բացակայում է։ Շնչառությունը կատարվում է ինքնատիպ թոքերով։ Թիկնոցային խոռոչը վեր է ածվելn թոքային խոռոչի, որի վերին պատը սպունգանման ծալքավոր է, հարուստ արյունատար անոթներով և մեծացնում է թթվածին կլանելու մակերևույթը։
Թոքավորները երկսեռ են, զարգանում են առանց թրթուրային շրջանի։ Հայտնի է մոտ 15 հազար տեսակ, որից 10 հազարը՝ Խորհրդային Սոցիալիստական Հանրապետությունների Միությունում։ Ապրում են ջրում և ցամաքում, տարածված են տաք, խոնավ վայրերում, քաղցրահամ ջրերում, ծովերում։ Մեծ մասը մարդկանց և ընտանի կենդանիների վարակիչ հիվանդությունների փոխանցողներ են։ Կան գյուղատնտեսությանը վնաս հասցնող տեսակներ։
Կատեգորիա:Կենդանիների տիպեր Կատեգորիա:Կենդանիներ
Զվիադ Գամսախուրդիա
Զվիադ Կոնստանտինի Գամսախուրդիա (ზვიად კონსტანტინეს ძე გამსახურდია, Զվիադ Կոնստանտինես դձե Գամսախուրդիա, ), վրացի հասարակական, քաղաքական և պետական գործիչ, գրող, գիտնական, այլախոհ, ազգայնական, բանասիրական գիտությունների դոկտոր, Վրացական Խորհրդային Սոցիալիստական Հանրապետության Գերագույն խորհրդի նախագահ (1990-1991 թթ.), Վրաստանի նախագահ (1991-1992 թթ.): Հանդիսացել է վրացական ազգային շարժման առաջնորդներից։ Նրա իշխանության օրոք կառավարման ավտորիտար համակարգը և ազգայնական քաղաքականությունը դարձան վրաց-օսեթական հակամարտության և երկրում ներքաղաքական անկայունության պատճառներից։ Հեղաշրջման հետևանքով գահընկեց արված նախագահ Գամսախուրդիան Արևմտյան Վրաստանում ստեղծեց վտարանդի կառավարություն, որի հետևանքով կենտրոնական իշխանությունների և Գամսախուրդիայի կողմնակիցների միջև սկսվեց քաղաքացիական պատերազմ։
Երիտասարդ տարիներ
Զվիադ Գամսախուրդիան ծնվել է 1939 թվականի մարտի 31-ին Վրացական ԽՍՀ-ի մայրաքաղաք Թբիլիսիում վրացի գրող Կոնստանտինե Գամսախուրդիայի և Միրանդա (Մատիկո) Պալավանդիշվիլու ընտանիքում։ Հոր կողմից նախնիները սերում են Ռուսական կայսրությունում ազնվական համարվող Գամսախուրդիաների տոհմից, իսկ մայրական կողմից՝ Պալավանդիշվիլիների իշխանական տոհմից։
1954 թվականին Զվիադ Գամսախուրդիան Մերաբ Կոստավայի հետ միասին հիմնեց «Գորգասլիանի» ընդհատակյա երիտասարդական կազմակերպությունը։ 17 տարեկան հասակում Գամսախուրդիան Մերաբ Կոստավայի և խմբի այլ անդամների հետ մասնակցեցին 1956 թվականի մարտի 5-ից 9-ը Թբիլիսիում տեղի ունեցած իրադարձություններին։ Այդ ժամանակահատվածից սկսած հայտնվեց Վրացական ԽՍՀ-ի ՊԱԿ-ի ուշադրության կենտրոնում և 1956 թվականի դեկտեմբերի 14-ին իր կազմակերպության 7 անդամների հետ միասին ձերբակալվեց։ Ենթարկվեց Վրացական ԽՍՀ-ի Քրեական օրենսգրքի 58-րդ հոդվածով նախատեսված պատժի։ Նշված հոդվածով հարուցված թիվ 4612 քրեական գործը Ալեկսեյ Ինաուրիի ղեկավարությամբ քննում էր Վրացական ԽՍՀ-ի Գերագույն դատարանը։ 1957 թվականի ապրիլի 5-ին դատարանը բոլոր ամբաստանյալներին մեղավոր ճանաչեց և դատապարտեց պայմանական ազատազրկման 3-ից 5 տարի ժամկետով և բոլորին ազատ արձակեց դատարանի դահլիճից։ 1958 թվականին Զվիադը կրկին ձերբակալվում է այս անգամ հակակոմունիստական գրականություն տարածելու համար և ազատազրկվում 6 ամիս ժամկետով՝ տեղափոխվելով հոգեբուժարան ։ 1961 թվականին ավարտել է Թբիլիսիի պետական համալսարանի արևմտաեվրոպական լեզուների ֆակուլտետը ։ Մասնագիտությամբ բանասեր է։
1965 թվականին դարձել է Թբիլիսիում գտնվող Սիոնի եկեղեցու եկեղեցական խորհրդի անդամ ։ 1970-ական թվականներից հանդիսանում է Վրաստանի գրողների միության անդամ։
Այլախոհական գործունեություն
Զվիադ Գամսախուրդիան 1974 թվականին կապեր է հաստատում մոսկովյան իրավապաշտպանների հետ, որի շնորհիվ «Ընթացիկ իրադարձությունների ժամանակագրություն» տեղեկագրում սկսեցին հայտնվել Վրացական ԽՍՀ-ում տեղի ունեցող իրադարձությունների մասին տեղեկություններ։ Հանդիսացել է 1974 թվականին Վրացական ԽՍՀ-ում ստեղծված «Վրաստանում մարդու իրավունքների պաշտպանության նախաձեռնողական խմբի» հիմնադիր անդամը։ Եղել է սամիզդատական մի շարք աշխատանքների հեղինակ, «Amnesty International» կազմակերպության խորհրդային խմբի անդամ։ 1975 թվականին Զվիադը սամիզդատում հրապարակում է վրացական բանտերում բռնությունների և կտտանքների ենթարկվածների մասին զեկույց ։
1977 թվականի հունվարից անդամագրվել է Վրաստանյան Հելսինկյան խմբին, որը ստեղծվել էր Մոսկովյան Հելսինկյան խմբի նմանությամբ։ Համաձայն Գամսախուրդիայի ինքնակենսագրության՝ ԽՍՀՄ Պետական անվտանգության կոմիտեի աշխատակիցները իրեն հետապնդել են, ենթարկել հանկարծակի խուզարկությունների, դատական հետապնդումների, ազատազրկման, կտտանքների, թունավորման ։
Գրական և գիտական գործունեություն
Զվիադ Գամսախուրդիան 1975 թվականին դարձավ վրացերեն լեզվով հրատարակվող «Օկրոս Սամիսի» («Ոսկե մորթի») գրական - հրապարակախոսական ամսագրի գլխավոր խմբագիր։ Հետագայում՝ արդեն 1976 թվականին, Մերաբ Կոստավայի հետ միասին վրացերեն լեզվով հրատարակում է «Սաքարթվելոս մոամբե» («Վրաստանի տեղեկագիր») պարբերականը ։ Գամսախուրդիայի գիտական հետաքրքրությունների ոլորտում էին վրացական մշակույթը, աստվածաբանությունը, մարդաբանությունը, արտասահմանյան գրականությունն ու դիցաբանությունը։ Նա հանդիսանում է մենագրությունների, գիտական աշխատությունների, գրական ուսումնասիրությունների, ինչպես նաև ամերիկացի, անգլիացի և ֆրանսիացի գրողների ստեղծագործությունների թարգմանությունների հեղինակ ։
1988-1991 թվականներին եղել է «Սուրբ Իլյա Արդար» անվանումը կրող համայնքի համանախագահ (Մ. Կոստավայի հետ), «Կլոր շրջան՝ ազատ Վրաստան» դաշինքի առաջնորդ։ 1991 թվականին Վրացերեն լեզվի ինստիտուտի կողմից արժանացել է բանասիրական գիտությունների դոկտորի կոչման ։
Քաղաքական գործունեություն
Զվիադ Գամսախուրդիան հանդիսացել է 1989 թվականին մի շարք այլ անձանց հետ Վրացական ԽՍՀ մայրաքաղաք Թբիլիսիում կազմակերպել է հակաաբխազական, հակաօսեթական և հակախորհրդային բազմօրյա հանրահավաք, որը իշխանությունների կողմից ցրվել է ապրիլի 9-ին և խլել 18 մարդու կյանք ։
1990 թվականի հոկտեմբերի 28-ին տեղի են ունենում Վրացական ԽՍՀ-ի Գերագույն խորհրդի ընտրություններ, որում հաղթում է Զվիադ Գամսախուրդիայի ղեկավարած ազգայնական ճակատը։
1990 թվականի նոյեմբերի 14-ին Վրաստանի Գերագույն խորհրդի կողմից ընտրվում է խորհրդի նախագահ։ Այդ նիստի ժամանակ հայտարարվում է անցումային փուլ մինչև Վրաստանի անկախության վերականգնում (ըստ օրենքի՝ նման որոշում կարող էր ընդունել միայն ԽՍՀՄ ժողովրդական պատգամավորների նիստը )։ Այդ նիստում նաև որոշում կայացվեց Վրացական ԽՍՀ-ն վերանվանել «Վրաստանի Հանրապետություն»։ Որպես պետության խորհրդանիշներ՝ ընդունվեցին Վրաստանի Դեմոկրատական Հանրապետության դրոշն ու զինանշանը ։ Զվիադ Գամսախուրդիայի կողմից որդեգրվեց առանց ինքնավարության ունիտար պետություն կառուցելու ուղղին։
1991 թվականին Գամսախուրդիան զբաղեցրել է նաև Վրաստանի Հանրապետության ազգային անվտանգության խորհրդի նախագահի պաշտոնը ։
Հարավային Օսիա և ազգային փոքրամասնություններ
1989 թվականի նոյեմբերի 10-ին Հարավային Օսիայի Ինքնավար Մարզի ժողովրդական պատգամավորների նիստը ընդունեց ինքնավար մարզը Վրացական ԽՍՀ-ի կազմում ինքնավար հանրապետություն դարձնելու որոշում։ Սակայն Վրացական ԽՍՀ-ի Գերագույն խորհուրդը այդ որոշումը համարեց անօրինական և ստեղծել Հարավային Օսիայի Ինքնավար Մարզի կարգավիճակի հարցը ուսումնասիրելու հանձնաժողով։ Նոյեմբերի 23-ին Զվիադ Գամսախուրդիան կազմակերպում է 50 000 վրացի ազգայնականների երթը դեպի Ցխինվալի, որոնց խորհրդային բանակն ու Լենինի դիմանկարներով ու կարմիր դրոշներով մի քանի հարյուր տեղացիներ կանգնեցնում և արգելում են մտնել քաղաք։ Միջոցառումն ավարտվեց վրացիների կողմից քաղաքի շրջափակումով։ Բնակիչների շրջանում եղան բազմաթիվ զոհեր։ Օսեթական կողմի տվյալներով քաղաքի շրջափակման մի քանի ամիսների ընթացքում սպանվել են մի քանի տասնյակ օսեր, հարյուրավորները ենթարկվել ծեծի ։ Շրջանառվում է այն տեղեկատվությունը, ըստի որի,  Զվիադ Գամսախուրդիան օսեթ գեներալ Կիմ Ցագալովին ասել է, - «Ես կբերեմ 200 հազարանոց բանակ։ Ոչ մի օս չի մնա Սամաճաբլո հողի վրա։ Ես պահանջո՛ւմ եմ իջեցնել խորհրդային դրոշները»։ Քաղաքագետ Սերգեյ Մարկեդոնովի ասելով՝ դեպի ինքնավար մարզի մայրաքաղաք գնալիս Ցխինվալիից 7 կմ հեռավորության վրա գտնվող Երեդվի գյուղում տեղի ունեցած հանրահավաքում Գամսախուրդիան հայտարարել է.
Բացի օսերից, էականորեն վատթարացավ նաև ազգային մյուս փոքրամասնությունների վիճակը։ 1990 թվականի ամռանը Ղվարելի շրջան այցելության ժամանակ Գամսախուրդիան հայտարարել է հետևյալը.
Խորհրդային տարիներին Դմանիսի և Բոլնիսի բնակչության 50 %-ը ադրբեջանցիներ էին։ Գամսախուրդիայի ժամանակ նրանց մեծ մասը, այդ թվում՝ 800 ընտանիք Բոլոնիսիից, բռնի կերպով հանվեցին իրենց տներից 1980-ական թվականներին Քվեմո Քարթլիի մարզի տեղական կառավարման մարմիններում բարձր պաշտոններ զբաղեցնող ադրբեջանցիները հեռացվեցին իրենց պաշտոններից ։ 1989 թվականին տեղի ունեցան վրաց-ադրբեջանական բախումներ, որոնք կապված էին ադրբեջանցիների կողմից Մառնեուլի, Բոլոնիսի և Դմանիսի շրջանների տարածքում ստեղծել Ռուստավի մայրաքաղաքով Բորչալուի ինքնավարություն ։ 1990-ական թվականներին բազմաթիվ ադրբեջանցիներ արտագաղթեցին՝ վախենալով Գամսախուրդիայի ազգայնական քաղաքականությունից։ Այդ ժամանակ 32 գյուղեր, բազմաթիվ գետեր և լեռների ադրբեջաներեն անվանումներ վերանվանվեցին վրացերեն անվանումների ։
1990 թվականի հունիսին Զվիադ Գամսախուրդիայի կողմնակիցները պաշարում են Ղվարելի շրջանում գտնվող ավարական Տիվի գյուղը, որից հետո հաջորդում են վրաց-ավարական կարճաժամկետ բախումներ։ Այդ իրադարձությունների հետևանքով ավարները լքեցին Տիխլիցկարո աուլը, ինչպես նաև հեռացան Տիվի, Չանթլիս-կուրե գյուղերից և Լագոդեխի քաղաքից։ Համաձայն դաղստանցի իրավապաշտպան Վազիֆ Մելանովի հայտարարության, որը նա ասել էր մարդու իրավունքներին նվիրված «Վիլնյուս -Լենինգրադ 1990» համաժողովի ընթացքում, առաջին հակաավարական միջոցառումները սկսվել են 1990 թվականի հունիսի 14-ին վրացական Ախալսոփել գյուղում տեղի ունեցած բազմահազարանոց հանրահավաքով, որի ժամանակ Զվիադ Գամսախուրդիան առաջարկեց «դուրս շպրտել ավարներին վրացական հողերից» ։
1990 թվականի դեկտեմբերի 6-ին անգլիական «Թայմս» պարբերականին տված հարցազրույցում Զվիադ Գամսախուրդիան հանդես է եկել նաև հակահայկական և հակաադրբեջանական ելույթներով։ Նա մասնավորապես ասել է. - ''«հայերն ու ադրբեջանցիները միասին հանդիսանում են Վրաստանի բնակչության 20 տոկոսը. դա վտանգ է վրաց ազգի համար։ Նրանց մեծամասնությունը թշնամիներ են»'' ։
1990 թվականի դեկտեմբերի 11-ին Վրացական ԽՍՀ-ի Գերագույն խորհուրդը Հարավային Օսիայի Ինքնավար Մարզի լուծարման մասին օրենք ընդունեց ։ Զվիադ Գամսախուրդիան, ելույթ ունենալով Վրացական ԽՍՀ-ի Գերագույն խորհրդում, նշված օրենքի ընդունման մասին ասել է.
1991 թվականին Զվիադ Գամսախուրդիան հայտարարեց. - «Վրաստանում կան օսեթներ, բայց ոչ Օսաեթիա» Մեկ այլ հայտարարությամբ ասեց հետևյալը.
1991 նոյեմբերի 10-ին ուղիղ եթեր հեռարձակվող «Մոսկվա - Թբիլիսի» հեռուստակամրջի ընթացքում, պատասխանելով լրագրողների և հեռուստադիտողների հարցերին, Գամսախուրդիան ասել է.